**04005 MINISTARSTVO UNUTARNJIH POSLOVA**

**OBRAZLOŽENJE POLUGODIŠNJEG IZVRŠENJA FINANCIJSKOG PLANA ZA 2025. GODINU**

**PRIHODI I PRIMICI**

Ukupni prihodi u 2025.godini planirani su u iznosu od 1.491.496.529 eura, od čega je u prvoj polovici godine ostvareno 690.061.407,46 eura.

***Pomoći iz inozemstva (darovnice) i od subjekata unutar općeg proračuna***

63 – Pomoći iz inozemstva i od subjekata unutar općeg proračuna u iznosu od 1.359.546,16 eura manji su za 95,18% u odnosu na isto razdoblje prethodne godine iz razloga što se prihodi od izvora 563 Europski fond za regionalni razvoj (EFRR), izvora 575 Fondovi za unutarnje poslove, izvora 581 Mehanizam za oporavak i otpornost (NPOO) i 815 Namjenski primici – NPOO više ne planiraju i izvršavanju na skupini prihoda 63 već na skupini prihoda 67 Prihodi iz proračuna.

***Prihodi od upravnih i administrativnih pristojbi, pristojbi po posebnim propisima i naknadama***

65 – Prihodi od upravnih i administrativnih pristojbi, pristojbi po posebnim propisima i naknada u iznosu od 32.660.996,08 eura manji su za 2,23% u odnosu na prethodno razdoblje. Radi se o prihodima od uplata Centra za vozila hrvatske za Nacionalni program sigurnosti cestovnog prometa, prihodima od naplate plativih tiskanica, prihodi od naplate rutnih i terminalnih naknada za aktivnosti potrage i spašavanja zrakoplova i prihodi za korištenje opće korisnih funkcija šuma za potrebe razminiranja.

***Prihodi od prodaje proizvoda i robe te pruženih usluga i prihoda od donacija***

66 – Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima u iznosu od 1.582.794,40 eura veći su za 6,86% u odnosu na isto razdoblje prethodne godine i u cijelosti se odnose se na prihode od pruženih usluga.

***Prihodi iz proračuna***

67 – Prihodi iz proračuna u iznosu od 654.458.100,82 eura veći su za 21,34% u odnosu na isto razdoblje prethodne godine iz razloga što u predmetnu skupinu prihoda od 2025. godine ulaze prihodi izvora 563 Europski fond za regionalni razvoj (EFRR), izvora 575 Fondovi za unutarnje poslove, izvora 581 Mehanizam za oporavak i otpornost (NPOO) i 815 Namjenski primici – NPOO.

**RASHODI I IZDACI**

35 – Subvencije u iznosu od 539.216,74 eura veće su za 418,48% u odnosu na isto razdoblje prošle godine. Do povećanja je došlo prvenstveno zbog Subvencija trgovačkim društvima, zadrugama, poljoprivrednicima i obrtnicima iz EU sredstava.

36 – Pomoći dane u inozemstvo u unutar općeg proračuna u iznosu od 2.594.299,36 eura veće su za 62,47% u odnosu na isto razdoblje prethodne godine. Do povećanja je došlo prvenstveno iz razloga znatno većih iznosa Tekućih i kapitalnih pomoći drugom proračunu i izvanproračunskim korisnicima, Tekućih pomoći proračunskim korisnicima drugih proračuna kao i Tekućih i kapitalnih prijenosa između proračunskih korisnika istog proračuna iz sredstava Nacionalnog programa sigurnosti cestovnog prometa.

37 – Naknade građanima i kućanstvima na temelju osiguranja i druge naknade u iznosu od 2.120.548,26 eura veće su za 53,39 % u odnosu na prethodnu godinu. Najznačajnija povećanja se odnose na kto 3721 Naknade građanima i kućanstvima u novcu te na kto 3722 Nagrade građanima i kućanstvima u naravi i kto 3723 Nagrade građanima i kućanstvima iz EU sredstava. Sukladno uputi Ministarstva financija od 2025. godine se troškovi osiguranja prehrane za tražitelje međunarodne zaštite knjiže na kto 3722 Nagrade građanima i kućanstvima u naravi i kto 3723 Nagrade građanima i kućanstvima iz EU sredstava dok su predmetni troškovi u prethodnim godinama knjižili na kto 3239 Ostale usluge.

38 – Ostali rashodi u iznosu od 3.995.416,53 eura veći su za 29,18 % u odnosu na prethodnu godinu. Najznačajnije povećanje se odnosi se na Kapitalne donacije neprofitnim organizacijama i na Ugovorene kazne i ostale naknade šteta.

42 – Rashodi za nabavu proizvedene dugotrajne imovine u iznosu od 43.709.602,62 eura veći su za 128,56 % u odnosu na prethodnu godinu. Najznačajnije povećanje odnosi se na kto 4222 Komunikacijska oprema, kto 4223 Oprema za održavanje i zaštitu, kto 4227 Uređaji, strojevi i oprema za posebne namjene, kto 4231 Prijevozna sredstva u cestovnom prometu i kto 4234 Prijevozna sredstva u zračnom prometu. Do navedenog povećanja došlo je radi nabave različite opreme i kupnje dva helikoptera.

45 - Rashodi za dodatna ulaganja na nefinancijskoj imovini u iznosu od 11.714.750,29 eura veći su za 19,24% u odnosu na prethodnu godinu. Povećanje u ukupnom iznosu odnosi se na kto 4511 Dodatna ulaganja na građevinskim objektima radi konstrukcijske i energetske obnove na objektima oštećenih u potresu, a koji se financiraju iz izvora 11 Opći prihodi i primici te izvora 815 Namjenski primici – NPOO (obnova objekata policijski uprava, policijskih postaja i objekta IV. na Policijskoj akademiji).

**PRIJENOS SREDSTAVA IZ PRETHODNE I U SLJEDEĆU GODINU**

Prijenos sredstava iz 2024.g. u 2025.g. (donos) izvršen je u ukupnom iznosu od 19.267.620,75 eura što je za 15,78% više u odnosu na isto razdoblje prošle godine). Iznos od 468.817,87 eur-a odnosi na izvor 31 Vlastiti prihodi (utrošeni su za pokriće troškova nabave namirnica) , iznos od 14.048.985,29 eura se odnosi na izvor 43 Ostali prihodi za posebne namjene (utrošeni su za provedbu Nacionalnog plana sigurnosti cestovnog prometa, za plaćanje troškova plativih tiskanica), iznos 4.308.722,12 eura se odnosi na izvor 51 Pomoći EU (najveći dio iznosa se odnosi na EU projekte koji su bili u nadležnosti Državne uprave za zaštitu i spašavanje prije spajanja sa MUP-om), iznos od 439.207,05 eura se odnos na izvor 52 Ostale pomoći i iznos od 1.888,42 eura se odnosi na izvor 61 Donacije.

Odnos sredstava u drugu polovicu 2025. godine iznosi 25.304.748,79 eura što je za 14,77% manje u odnosu na isto razdoblje prošle godine.

|  |  |
| --- | --- |
| **RAVNATELJICA** | |
|  | |
| **Andreja Benić** | |
|  |